**PREDUZETNIČKE FINANSIJE – studije na daljinu DLS**

Dragi studenti,

konsultacije će se održavati **online** utorkom od 11 do 12 časova putem Zoom aplikacije. Link na koji je potrebno da kliknete nalazi se na mojoj ličnoj strani na sajtu Škole u delu online konsultacija.

Za sva pitanja i dileme, možete mi se obratiti i putem mejla koji se takođe nalazi na mojoj ličnoj strani i dobićete odgovor u veoma kratkom roku.

Prema rasporedu nastave, nastava iz predmeta Preduzetničke finansije se održava četvrtkom, tako da ćete svakog četvrtka na platformi **Moodle** dobiti materijale i vežbe kao i testove za proveru znanja ili aktivnosti koje je potrebno da uradite do početka sledećeg predavanja. Dakle, za rešavanje testova imate na raspolaganju nedelju dana.

Poene za **aktivnost**, prikupljaćete preko platforme Moodle. U toku semestra imaćete **pet testova za aktivnost** i ukoliko uradite 80% testa dobićete dva poena, u suprotnom 1 poen, tako da je ukupno moguće da dobijete 10 poena za aktivnost. Pored testova za aktivnost, dobijaćete i redovne testove za proveru znanja.

**Kolokvijum** se polaže online putem platforme Moodle za studente studija na daljinu. Planirano je da se kolokvijum polaže sredinom aprila a obuhvata prvih 6 prezentacija odnosno prva 4. poglavlja iz udžbenika. Udžbenik će uskoro biti objavljen na platformi Moodle.

**Ispit** je esejskog tipa i sastoji se iz tri pitanja.

**Molim Vas da za sve informacije pratite moju ličnu stranu na sajtu Škole gde ću Vam postavljati važnija uputstva i informacije u okviru predmeta Preduzetničke finansije DLS i obaveštenja za studente koje se nalazi na dnu strane.**

Literatura: dr Slobodanka Jovin (2021). Preduzetničke finansije, udžbenik, elektronsko izdanje, Visoka poslovna škola strukovnih studija Novi Sad, dostupno na platformi Moodle

|  |  |  |  |
| --- | --- | --- | --- |
| Predispitne obaveze | 35 (min 18) | Završni ispit | 65 (min 33) |
| Kolokvijum (sredina aprila) | 25 (min 13) |  |   |
|   | Prva 4. poglavlja iz udžbenika, tj prvih 6. prezentacija  |    |   |
| Aktivnost i testovi na vežbama na platformi Moodle | 10 |   |   |

Novi Sad, 12.02.2021. godine

Predmetni nastavnik: Dr Slobodanka Jovin